# ARBEIDSAVTALE

## MELLOM SALTDAL KOMMUNE

## OG

### Person og stilling

Navn: **Xxxx.Yyyy** Personnr. **1234567892**

Adresse:

Stilling: **Fastlege** Stillingskode: **8527** Stillingsprosent: **100%**

Tjenestested – for tiden: **Saltdal Helsesenter, Jernbanegata 45, 8250 ROGNAN**

Stilling tiltres: **XX.DD.ÅÅÅÅ**

### Ansettelsesforhold

( **X**  ) Fast **100% stilling**

( ) Vikariat

### Lønn

Avtalt lønn ved arbeidsforholdets begynnelse **kr. N.N00.000**, *som til enhver tid reguleres likt med kommunens øvrige fastleger med spesialitet i allmennmedisin etter årlige lønnsforhandlinger.*

Lønn betales den. 12. i hver måned. Ved feil i lønnsutbetaling kan kommunen etter nærmere avtale med arbeidstaker foreta nødvendig justering.

### Lønnsansiennitet

Lønnsansienniteten fastsettes til

### Oppsigelsesfrister

Ansettelsen skjer med en gjensidig oppsigelsesfrist på 6 mndr. Dette fordi stillingen er knyttet til en fastlegeavtale, som har 6 måneders oppsigelsestid ([Fastlegeforskriftens § 32](https://lovdata.no/forskrift/2012-08-29-842/§32))

Det vises for øvrig til Hovedtariffavtalens kap. 1, § 3 og Arbeidsmiljølovens § 15-3.

### Prøvetid

Ansettelsen skjer med en prøvetid på 6 måneder. I prøvetiden gjelder en gjensidig oppsigelsesfrist på 14 dager.

### Arbeidstid

Arbeidstiden for full stilling er **37,5 t/uke** inklusive 20 min. daglig hvile/spisepause.

### Ferie:

Ferie og feriepenger i henhold til Ferielovens og Hovedtariffavtalens bestemmelser. *Fastleger i Saltdal har i tillegg to ukers tjenestefri med lønn* (slik at man i alt har 7 ukers «ferie»).

Utover dette har leger i Saltdal har to uker årlig permisjon med lønn for nødvendig etter- og videreutdanning for å opprettholde spesialistkompetanse. Retten til lønn bortfaller dersom arbeidstakeren mottar lønn fra annen arbeidsgiver i permisjonstiden. Saltdal kommune dekker utgifter med kurs for etter- og videreutdanning i forbindelse med spesialitet i allmenn- og samfunnsmedisin, i den grad disse utgiftene ikke dekkes av Legeforeningen.

### Lønnet permisjon for videreutdanning og spesialistveiledning:

Legen får to uker årlig permisjon med lønn for nødvendige kurs som ledd i å oppnå spesialitet i allmennmedisin.

### Pensjon

Arbeidsforhold med en varighet på minst 3 måneder og med over 167 timer i kvartalet (ca. 35% stilling) skal meldes inn i kommunens pensjonsordning med 2% trekk av brutto lønn.

**Andre forhold**

*Individuell avtale om allmennlegepraksis i fastlegeordningen (fastlegeavtale)* inngås med hjemmel i [Fastlegeforskriftens § 31](https://lovdata.no/forskrift/2012-08-29-842/§31). Her omhandles bl.a. forhold vedrørende *bonus,* som utbetales i tillegg til fastlønn. Fastlegeavtalen har 6 måneders oppsigelsestid ([Fastlegeforskriftens § 32](https://lovdata.no/forskrift/2012-08-29-842/§32))

*Andre allmennlegeoppgaver i kommunen* (f. eks. inntil 7,5 timer sykehjemstilsyn ukentlig) med hjemmel i [Fastlegeforskriftens § 12](https://lovdata.no/forskrift/2012-08-29-842/§12) avtales fortløpende.

*Telefongodtgjøring* utbetales ikke. I arbeidsforholdet disponerer fastlegen mobiltelefon..

*Ferie og feriepenger* i henhold til ferielovens bestemmelser.

*Bolig:* Saltdal kommune bistår med å finne bolig som fastlegen kan leie. Saltdal kommune dekker husleie (ekskl. energi, internett m.m.) i 6 måneder f.o.m. innflyttingsdato. Saltdal kommune dekker 50% av utgiftene for de neste 6 månedene.

*Flyttegodtgjørelse:* Flyttegodtgjørelse innvilges slik det er beskrevet i Arbeidsreglement for Saltdal kommune, vedtatt av Saltdal kommunestyre 19. sept. 2019 sak 48/19 om flytting og flyttegodtgjørelse.

Utdrag:

Ved bruk av ikke-rutegående transportmiddel (landevegstransport), må det før flytting innhentes tilbud/anbud fra minst 3 transportbyråer. Tilbud/anbud skal vedlegges søknad om flyttegodtgjørelse. Søknaden skal behandles *før* flyttingen foretas.

Regning for flytting skal leveres kommunen snarest og senest 1 måned etter at flyttingen er avsluttet. Et passende forskudd kan utbetales.

Flyttegodtgjørelse kan innvilges på den for kommunens rimeligste måte etter flg. regler:

\* Legitimerte utgifter til befraktning, på- og avlasting, nødvendig omlasting fra et kommunikasjonsmiddel til et annet. Utgifter til pakking dekkes ikke.

\* Transportforsikring av møbler, inventar og personlig utstyr for den ansatte og dennes husstand.

Bindingstid

Ved tiltredelse av fast, ikke tidsbegrenset stilling, skjer dekning av utgifter på de vilkår at den tilsatte blir i stillingen i minst 2 år fra tiltredelse.

Ved tiltredelse i tidsbegrenset ansettelse, skjer dekning av utgifter på de vilkår at den tilsatte blir i stillingen hele den fastsatte ansettelsestiden, maksimalt 2 år.

Slutter den tilsatte tidligere enn forangitt, må en forholdsvis del av flyttegodtgjørelsen tilbakebetales. Den nytilsatte må underskrive en erklæring om dette.

### Tariffavtaler .m.v.

Arbeidsforholdet reguleres for øvrig av:

* Gjeldende lover og forskrifter
* Den kommunale Hovedtariffavtalen og Hovedavtalen
* Sentrale generelle særavtaler, forbundsvise særavtaler og andre sentrale avtaler, spesielt SFS 2305 for perioden 01.01.2020 – 15.09.2020 <https://www.legeforeningen.no/jus-og-arbeidsliv/avtaler-for/leger-ansatt-i-kommunen/KS-leger-ansatt-i-kommunen/sentrale-avtaler/sfs-2305-Saeravtalen/>
* Lokale avtaler, reglementer og instrukser
* Saltdal kommunes ansettelsesreglement og arbeidsreglement <http://www.saltdal.kommune.no/getfile.php/4383436.2518.bsna7pmbq7wjqt/admutv+300816+-+vedl+arb-perm+reglement.pdf>
* Du har inngått avtale med Helfo om direkte oppgjør. Kfr. <https://helfo.no/avtale>

**Rognan DD.MM.ÅÅÅÅ**

…………………………………………… ………………………………………....... for Saltdal kommune arbeidstaker

Signert avtale skannes og sendes som vedlegg på e-post til arbeidstaker. Arbeidstaker bes signere og returnere ett eksemplar til Saltdal kommune **innen DD.MM.ÅÅÅÅ.**